**KLAIPĖDOS MIESTO SAVIVALDYBĖS TARYBA**

**KLAIPĖDOS MIESTO AKADEMINIŲ REIKALŲ TARYBOS PRIE KLAIPĖDOS MIESTO SAVIVALDYBĖS TARYBOS POSĖDŽIO PROTOKOLAS**

**2016-09-23** Nr. **TAR1-101**

Posėdis įvyko 2016 m. balandžio 19 d. (13.00 – 14.30)

Posėdžio pirmininkas KMART pirmininkus Simonas Gentvilas, Klaipėdos miesto savivaldybės tarybos Miesto plėtros ir strateginio planavimo komiteto deleguotas atstovas

Posėdžio sekretorius Jurgita Činauskaitė–Cetiner, Jaunimo reikalų koordinatorė.

Dalyvavo: ­­­­­­­­­­­­­­­­­­­­­­Elvyra Acienė, Jolanta Braukylienė (pagal įgaliojimą), Indrė Butenienė, Neringa Čekanavičienė, Simonas Gentvilas, Genutė Kalvaitienė, Harold Kovs, Angelė Lileikienė, Gražina Markvaldienė, Jolanta Mileškienė, Violeta Petrušienė, Jonas Sąlyga, Lina Skrupskelienė, Eglė Zalatoriūtė

Svečiai: Renata Baltrimienė, Vida Bubliauskienė, Vilma Gagilaitė, Kristina Gelažauskienė, Neringa Kontrimienė, Gintarė Nazerienė, Danutė Oržekauskienė.

DARBOTVARKĖ:

1. Dėl glaudesnio mokyklų bendradarbiavimo su Klaipėdos m. aukštosiomis mokyklomis profesinio orientavimo ir karjeros ugdymo klausimais (pranešėjas S. Gentvilas)
2. Dėl premijų skyrimo už geriausius baigiamuosius darbus skyrimo ne tik Klaipėdos universiteto studentams (pranešėja J. Činauskaitė-Cetiner) (1, 2 priedai)
3. Dėl dalyvavimo portalo 15min specialiame projekte „Metas rinktis studijas” (pranešėjas S. Gentvilas) (3,4 priedas)
4. Kiti klausimai

1. SVARSTYTA. Dėl glaudesnio mokyklų bendradarbiavimo su Klaipėdos m. aukštosiomis mokyklomis profesinio orientavimo ir karjeros ugdymo klausimais (pranešėjas S. Gentvilas)

Kabėjo: E. Acienė, N. Čekanavičienė, S. Gentvilas, G. Kalvaitienė, V. Kazakauskienė, H. Kovs, A. Lileikienė, G. Markvaldienė, V. Petrušienė, E. Zalatoriūtė

Diskusijos metu buvo pateikti pasiūlymai:

* kviesti aukštųjų mokyklų vadovus ir mokyklų direktorius pasitarimui;
* stiprinti karjeros specialistų metodinio būrelio veiklą;
* kreiptis į ŠMM dėl karjeros specialisto etato finansavimo mokyklose, nes dabar ši funkcija primesta kitiems specialistams;
* palaipsniui keisti tėvų požiūrį dėl amatų pasirinkimo;
* Klaipėdos miesto savivaldybės administracija galėtų parengti kokį sprendimą su pasiūlymais verslininkams, kad juos motyvuotų įveiklinti mokinius;
* suorganizuoti Klaipėdos miesto ir regiono karjeros specialistų bei Klaipėdos uosto specialistų susitikimą;
* numatyti tikslinį finansavimą iš savivaldybės biudžeto lėšų tokiai priemonei vykdyti;
* išryškinti kiekvienos aukštosios mokyklos „now – know“ ir juos pateikti mokyklų karjeros specialistams.

NUTARTA:

1. Išklausyta informacija apie karjeros specialistų darbą ir situaciją Klaipėdos miesto bendrojo ugdymo mokyklose.

2. Posėdyje pateiktus pasiūlymus perduoti suinteresuotoms šalims.

3. Akcentuojant Klaipėdos miesto ir Vakarų Lietuvos regiono bendrojo ugdymo mokyklų karjeros specialistų vaidmenį, artimiausiame KMART posėdyje svarstyti klausimą apie galimas Klaipėdos miesto savivaldybės administracijos priemones, galinčias efektyviau pritraukti studentus į Klaipėdos m. aukštąsias mokyklas 2017 metais.

2. SVARSTYTA. Dėl premijų skyrimo už geriausius baigiamuosius darbus skyrimo ne tik Klaipėdos universiteto studentams (pranešėja J. Činauskaitė-Cetiner) (1, 2 priedai)

Pranešėja J. Činauskaitė – Cetiner pristatė Klaipėdos universiteto ir Klaipėdos miesto savivaldybės bendradarbiavimo praktiką dėl piniginių premijų skyrimo universiteto studentams už geriausius baigiamuosius darbus.

NUTARTA:

1. Išklausyta informacija apie KU bendradarbiavimą su Klaipėdos miesto savivaldybe, kurios pagrindu Klaipėdos universiteto studentai gauna pinigines premijas už geriausius baigiamuosius darbus.

2. Rekomenduoti aukštosioms mokykloms teikti pasiūlymus Klaipėdos Merui dėl bendradarbiavimo ir jo priemonių plano sudarymo.

3. SVARSTYTA. Dėl dalyvavimo portalo 15min specialiame projekte „Metas rinktis studijas” (pranešėjas S. Gentvilas) (3,4 priedas)

Pranešėjas S. Gentvilas pristatė 15min.lt specialųjį projektą (pristatymo medžiaga pateikiama priede).

Kalbėjo aukštųjų mokyklų atstovai.

NUTARTA:

1. Nedalyvauti 15min.lt rengiamame specialiame projekte “Metas rinktis studijas”

4. SVARSTYTA. Kiti klausimai

Kitų klausimų pateikta nebuvo.

|  |  |
| --- | --- |
| Posėdžio pirmininkas | Simonas Gentvilas |
|  | |
| Posėdžio sekretorius | Jurgita Činauskaitė-Cetiner |